b'\n_START_ARTICLE_\nRaising Sand\n_START_PARAGRAPH_\nRaising Sand er et folk rock/country-album utgitt som et samarbeid mellom rockeartisten Robert Plant og bluegrassartisten Alison Krauss. Albumet ble produsert av T-Bone Burnett og gitt ut 23. oktober 2007 p\xc3\xa5 Rounder Records. Albumet n\xc3\xa5dde andreplassen p\xc3\xa5 salgslistene i USA og Storbritannia (Billboard 200 og UK Albums Chart) og toppet den norske VG-lista for uke 2, 2008. Under utdelingen av Grammy Award i 2009, gikk albumet til topp i klassen Album of the Year (\xc3\xa5rets album).'